5G skal bindes sammen af sikkerhed › Internet | ITReload.dk - Data, Tale, Video, IT\nIoT-enheder er langt mere sårbare overfor angreb, for det er svært at komme til mange af dem, og med 5G vil IoT-enheder få en massiv tilstedeværelse\n5G skal bindes sammen af sikkerhed\nNår 5G-standarden lanceres, skal den bygges op, så sikkerhed bliver en integreret del af systemet, det mener sikkerhedseksperter\nAf Lars Bennetzen, Global Mobile Broadband Forum, Tokyo Japan\n5G er andet og mere end blot en infrastruktur, sikkerhed og privatlivsindstillinger er essentielt. Derfor er det nødvendigt at få kortlagt sikkerheden for 5G, så både private og forbrugere kan få tillid til den kommende standard. Det var et af hovedbudskaberne, der blev givet på Global Mobile Broadband Forums Cyber Security Mindshare Forum. IT-Reload fik som første medie nogensinde mulighed for at deltage i dette forum, hvor teleoperatører og producenter mødes og udveksler erfaringer og holdninger.\n- Teknologien accelererer og kompleksiteten vokser. Derfor bliver de ting, vi lancerer, mere og mere uforståelige og svære at bruge, og så mister de deres værdi, fortæller Rolv R. Hauge, sikkerhedsofficer hos Telenor.\nMen han ser ikke, at den stigende kompleksitet er et problem ej heller de sikkerhedsmæssige udfordringer, som 5G kommer til at give.\n- Faktisk så tror jeg, at sikkerhedsudfordringerne er en velsignelse i forklædning. Med 5G bliver der for alvor åbnet op for Internet of Things, som har mange sikkerhedsudfordringer, og det giver os nye muligheder. Som operatører er vi i en unik position til at levere opdateringer og sikkerhedsmæssige løsninger, og de muligheder skal vi gribe, mener Rolv R. Hauge.\nHan ser dog ikke, at det er noget, som de enkelte producenter eller operatører skal løfte enkeltvis. Han mener derimod, at det er nødvendigt med partnerskaber for at finde nye forretningsmodeller og få integreret sikkerheden ind i 5G-standarden.\n- IoT-enheder er langt mere sårbare overfor angreb, for det er svært at komme til mange af dem, og med 5G vil IoT-enheder få en massiv tilstedeværelse. Derfor skal vi have integreret sikkerheden ind i systemet, siger Rolv R. Hauge.\nNetop derfor er standardisering væsentlig, når vi snakker om IoT og 5G. For måden 5G er bygget op på, og måden IoT fungerer på, åbner op for helt nye måder at levere og bruge data på.\n- Vi skal have sikkerhed ind i alle tjenester og fysiske produkter, siger Rolv R. Hauge.\nMen det får Toyoaki Kishimoto fra Infinion Technologies i Japan til at stille spørgsmålet om, hvad den rigtige sikkerhed for IoT egentlig er, og hvorfor folk er så interesserede i IoT.\n- IoT bliver først for alvor til noget, når 5G-nettet bliver rullet ud, og IoT vil berøre alle markeder. Nogle markeder vil hurtigt adoptere IoT, f.eks. biler, mens andre vil komme i gang noget senere, siger Toyoaki Kishimoto.\nDerfor mener han, ligesom Rolv R. Hauge, at standardisering er vigtig for at sikre, at sikkerheden bliver en del af 5G.\n- Der er ingen, der har råd til et større angreb mod IoT-enheder, og der er ingen garanti for, at IoT bliver mere sikre, bare fordi produkterne modner mere, faktisk har vi erfaringer, der viser det modsatte. Derfor skal sikkerhedsfunktionerne integreres i produkter og standard, forklarer Toyoaki Kishimoto.\nEn stor del af IoT og 5G er virtualisering, og netop sidstnævnte åbner op for helt nye angrebsmuligheder, og det skal der tages højde for, når der arbejdes med 5G og cloud-tjenester.\nNår der under Global Mobile Broadband Forum er så meget fokus på sikkerhed, så er det, fordi 5G er markant anderledes end tidligere standarder, forklarer Feng Bao fra Huawei Shield Lab.\n- Der kommer mange nye scenarier med 5G, og for hvert scenarie vil truslen være anderledes. Derfor skal sikkerhedsløsningen ikke bare være effektiv og sikker, den skal også være enkel, forklarer Feng Bao.\nDr. Airtel fra 5G Security fortæller, at 5G får mobile netværk til at ligne traditionelle netværk, så stor forskel er der på den kommende standard og de gamle.\n- I 80’erne startede den mobile krig for alvor, men det var først, da vi kom til 4G, at data for alvor kom ind i billedet. Men med 5G får vi en helt ny verdensorden. Her vil mobilteknologien nemlig blive den drivende faktor, forklarer Dr. Airtel.\n5G bliver et nyt mobildrevet økosystem, og derfor skal kernen af 5G være sikkerhed.\n- Det, vi skal være sikker på er med i den kommende standard for at løse de nye sikkerhedsudfordringer, vi kommer til at se, er: Identity management, Authentication, datasikkerhed, privacy management, enhedssikkerhed og Security Vendor Engagement, siger Dr. Airtel.\nDerudover mener han, at man sagtens kunne forestille sig, at 5G-netværket automatisk gennemsøger netværket for at se, om der er noget, der ikke er helt, som det skal være.\nBred enighed om sikkerhed\nSelvom medlemmerne under mødet på Cyber Security Mindshare Forum ikke var der for at vedtage en standard, så var det et vigtigt forum for producenter og operatører at diskutere den kommende 5G-standard og de sikkerhedsudfordringer, som den kommer til at give dem.\nUnder hele mødet var der en stor enighed om, at det var væsentligt, at der skulle opbygges et samarbejde omkring sikkerhed, og at denne skal indbygges direkte i standarden.\nDet blev også diskuteret, hvad den bedste strategi for opdatering af IoT-enheder er, specielt når mange af fremtidens IoT-enheder ikke er nogle, der kommer til at sidde tæt på netværk.\nHer var der ligeledes stor enighed om, at det er nødvendigt at sikre, at disse enheder altid kan opdateres ’over the air’, da langt de færreste vil blive monteret steder, hvor det er muligt at slutte dem til et fysisk netværk.\n- Men faktisk er det en stor fordel, for 5G-netværket er så meget bedre end de traditionelle netværk, pointerer Rolv R. Hauge.


Tysk uddannelsesstøtte kan godt konkurrere med dansk SU - FLA : FLA\n12-02-2018 | 09:28 | af Lars Geerdes\nDet er nødvendigt med en individuel vurdering, inden man afgør, om dansk eller tysk studiestøtte er bedst.\nLivet som studerende er på mange måder en herlig periode i ens tilværelse. Hvad den økonomiske side af sagen angår, kan det dog for nogle være lidt svært at se det paradisiske i forholdene.\n– Hvis fattigdomsgrænsen endnu var gældende, så ville jeg betragte studerende, som alene skal leve af SU, som fattige, siger den 23-årige studerende Emil Bügel Madsen fra Odense. Han har bevidst valgt en tilværelse uden bijob og modtager den danske uddannelsesstøtte (SU), som efter skat er på cirka 5200 kroner.\n23-årige studerende Emil Bügel Madsen fra Odense. Han har bevidst valgt en tilværelse uden bijob og modtager den danske uddannelsesstøtte (SU), som efter skat er på cirka 5200 kroner. Privatfoto.\nI Sydslesvig har mange den opfattelse, at den danske SU er bedre end den tyske pendant, Bafög, ikke mindst fordi støtten til studerende i Danmark udbetales uafhængigt af forældrenes indkomst og ikke skal betales tilbage efter endt uddannelse.\nMen inden man beslutter sig for en videregående uddannelse i enten Danmark eller Tyskland, kan det betale sig at se lidt nøjere på Bafög-støtten. Den kan være særlig interessant, når forældrenes indkomst er så lav, at der udbetales maksimumbeløbet. Sammen med de tyske børnepenge bliver rådighedsbeløbet for den studerende en hel del højere med Bafög end med SU. Dertil kommer de generelt lavere leveomkostninger i Tyskland. For sydslesvigere, der sender deres børn til videreuddannelse i Danmark, gælder naturligvis, at de også fortsat får børnepenge.\nNår den studerende beslutter sig for at arbejde ved siden af uddannelsen, er forholdene dog straks nogle helt andre. Det vil derfor altid kræve en individuel vurdering af, hvad der passer en bedst.\nFlere eksperter (og de studerendes repræsentanter i begge lande) har i de senere år ved forskellige lejligheder peget på, at studiestøtten skulle være højere, så de studerende ikke er henvist til bijob for at have råd til et nogenlunde fornuftigt liv og rimelige boligforhold. Det kunne også reducere den tid, de bruger til deres uddannelse. I sidste ende vil det også gavne samfundet, påpeger de:\n»Investeringer i uddannelse anses for at være investeringer i et lands fremtid: En god uddannelse åbner muligheden for at få et godt betalt arbejde. Høje lønninger skaber købekraft, som gavner erhvervslivet, og det har igen positiv indflydelse på en nations velstand. Den kan så investeres i yderligere uddannelse. Det er et kredsløb, som gør uddannelse til en samfundsværdi, som ikke kan vurderes højt nok«, skriver Sarah Dreyer fra netværket »BildungsXperten«.


Folk tror, de klipper mennesker: - Men det er altså bare dukker, eleverne øver sig på | frdb.dk\nFolk tror, de klipper mennesker: - Men det er altså bare dukker, eleverne øver sig på\nDukkerne er så tæt på den ægte vare, som man kommer. Det er rigtig hår, men alligevel kan det godt opføre sig anderledes. Foto: Martin Søndergaard Jensen\nFrisøreleverne hos Passion by Bjerring i Børkop har været godt i gang med at klippe. Men det er kun blevet til træning på dukker, mens frisørerne har været lukket.\nBørkop: Der kan vente dig et usædvanligt syn, hvis du går eller kører på Søndergade og passerer Passion by Bjerring. Her bliver der nemlig klippet, selvom frisørerne har lukket, men det er kun på dukker.\nEjeren af frisørsalonen, der også har en salon i Brejning, Katrine Bjerring, har sat gang i, at hendes elever skal mødes en gang i mellem og klippe på dukker.\nLærerne gør, hvad de kan og forsøger at give os det, som vi skal have, men det er bare ikke muligt at gøre.\n- Det er bare ikke det samme, hvis man skal vurdere det online. Der er vinkler, som man ikke kan se ellers. Samtidig er vi jo alle sammen ved at være meget trætte af situationen, så vi har mødtes nogle gange. Både for at eleverne lærer mere, men også for at holde humøret højt, siger Katrine Bjerring og fortsætter:\n- Der er da folk, som lige melder ind og tror, at vi er i gang med at klippe rigtige mennesker, men det er bare dukker, siger Katrine Bjerring med et smil på læben.\nEn af de elever, som Katrine Bjerring har ansat, er Kristina Gjersen.\n- Lærerne på skolen gør, hvad de kan og forsøger at give os det, som vi skal have, men det er bare ikke muligt at gøre. Så det er virkelig tiltrængt at komme herop og være lidt sammen, samtidig med at vi har mulighed for at lære noget af Katrine, siger Kristina Gjersen.\nDet er bare nemmere at få noget sparring i den virkelig verden, siger frisørelev Kristina Gjersen. Foto: Martin Søndergaard Jensen\nPassion by Bjerring har ni frisører ansat i de to saloner og heraf er fire elever. Katrine Bjerring nyder at have elever og lære dem op.\n- Det er virkelig svært ikke at kunne give det normale til pigerne, som jeg er vant til at gøre. Så kan vi jo give sparring hverdag, men det er af naturlige årsager ikke muligt lige nu, siger Katrine Bjerring.\nDen anden elev, som er i salonen denne dag, er Emma Strandberg. Hun oplever heller ikke den samme læring, som hun ellers ville få.\n- Vi har i skolepraktikken været i gang online med undervisning. Så kan vi for eksempel have sat hår på en dukke derhjemme og sende billeder ind, og vores lærer kan give feedback derpå. Havde vi været på skolen, havde de jo kunne give os det med det samme og set det fra forskellige vinkler, som man jo også kan ude i salonen, siger Emma Strandberg.\nHos Passion by Bjerring har de mødtes nogle gange, da det ikke er det samme at sidde og få læring online for frisøreleverne. Foto: Martin Søndergaard Jensen\nDukkerne, som de klipper, har ægte hår. Så de kommer så tæt på den ægte vare som muligt.\n- Der er lidt forskelle, men når vi samtidig kan snakke med Katrine hele tiden, hvis der skulle være noget, som vi er usikker på eller noget, som vi gør forkert, så kan hun lige komme og hjælpe, siger Emma Strandberg.\nSnakker nogle gange med dukkerne\nFor Katrine Bjerring og eleverne er det ikke kun kundskaberne i at klippe, som de mangler i denne tid. Det er også den kundekontakt, som man normalt har masser af, men som for nuværende er umuligt.\n- Man lærer jo meget af at snakke med kunderne om, hvad de vil have og have en dialog. Så nogle gange snakker vi da lidt med dukkerne, og har det sjovt med det, griner Emma Strandberg, mens hun er i gang med at sætte hår på en af dukkerne.\nKatrine Bjerring håber også snart på at kunne komme i gang igen.\n- Vi vil jo ikke sætte hovedet op efter noget, for så ender vi nok med at blive skuffet. Men vi glæder os til at komme i gang igen, når vi må. Der er ingen tvivl om, at faget bløder, siger Katrine Bjerring


Cavalieri Art Hotel - Bestil hotel i St. Julian's/Sliema hos Spies\nCavalieri Art Hotel er et pænt og moderne hotel, som ligger ud til Balluta Bay på Malta. Med sin unikke og rolige beliggenhed i St. Julian's/Sliema bor du tæt på såvel den fine strandpromenade som restauranter, barer og shoppingmuligheder. I nærheden af hotellet findes desuden gode offentlige transportmuligheder, hvis du vil udforske andre dele af Malta. Hotellet har en buffetrestaurant, der hver morgen og aften serverer både klassiske og nytænkende internationale retter. Cavalieri Art Hotel har også en poolbar og en loungebar med drikkevarer og enkle retter.\nPå hotellets poolområde kan du tage et dyp i poolen og slappe af i en liggestol, og får du lyst til en dukkert i havet, er der en badebro lige neden for poolområdet. Til hotellets yngste gæster findes desuden en børnepool med saltvand. Hotellet tilbyder rummelige og lyse dobbeltværelser med balkon, og vil du bo ekstra godt, kan du bestille et deluxe-værelse med havudsigt. Cavalieri Art Hotel er velegnet til dig, der gerne vil bo centralt i rolige omgivelser, tæt på folkeliv, seværdigheder og havet.\nRenoveret 2020 (værelserne, restauranter og lobbyen)\nDobbeltværelser deluxe har udsigt mod omgivelserne, og dobbeltværelser deluxe bayview har havudsigt. Dobbeltværelser deluxe bayview er udstyret med en lille sofagruppe med sovesofa.\nDobbeltværelse deluxe (24 m²) til 2 personer\nDobbeltværelse deluxe bayview (28 m²) til 2-3 personer, heraf 1 barn\nEkstra opredning i sovesofa i dobbeltværelser deluxe bayview\nHotellet har en buffetrestaurant, der serverer morgenmad og middag. I hotellets serveres drikkevarer og enkle retter.\nLoungebar med enkle retter fra menu kl. 9-24\nPoolbar med enkle frokostretter og varierende åbningstider (åben juni-oktober)\nBuffetrestaurant med morgenmad kl. 7-10 og middag kl. 18.30-21.30 (åbningstiderne kan variere)\nPå hotellets poolområde findes pools for både børn og voksne, og der er en lille badebro neden for poolområdet, hvis du får lyst til et dyp i havet.\nTo integrerede pools (75 m²+20 m²)\nBørnepool med saltvand 5 m² og 40 cm dyb (åben juni-oktober)\nOpvarmet indendørspool (kun åben om vinteren)\nMotionsrum med 3 maskiner (16 m²)\nFerieområde med lokaltrafik. Trapper og niveauforskelle på og uden for hotellet.\nNærmeste centrum: 500 m St. Julian's\nHovedcentrum: 8 km Valletta\nNærmeste strand/badested: 1,3 km St. George's Bay\nAfstand til nærmeste offentlige transport: 450 m Ross (busstoppested)\nAfstand til seværdighed: 400 m Portomaso Marina\nAfstand til seværdighed: 500 m Spinola Bay strandpromenade\nAfstand til seværdighed: 1,7 km Sliema strandpromenade


Melnik Bornholm 2014 - ACLO.DK\n18. (allernæstsidte) delrapport\non 27 jul : 19:17 Posted by aclo Category: Melnik Bornholm 2014 Comments are turned off for this item\nHer på sidste dag af vores lille MC-rundtur tog vi det aldeles roligt. Lang morgenmad og aviser på nettet, en time på stranden (Mette lidt længere) en dukkert (kun Arne) frokost på terassen og så lidt på langs med en bog - Mette i solen og Arne i dækning :-)\nArne tog et par timer på bimmeren - Bornholm diagonalt, Allinge > Neksø, og ad kystvejen hjem, så nu er Bornholm sgi da set!\nHer sidst på dagen har vi været inde i Allinge til fods, det tager vel en 20 minutter i rask trav og få en efter min mening gennemsnitlig pizza, men ok, at sidde klods op ad havnen og følge med i livet der har bestemt sin charme.\nSÅ ad Kyststien hjem, det tager noget længere tid med fuld mave og en lille bimler, og det går hele tiden enten op eller ned...\nHer et billede fra hjemturen:\nMen der er pakket og afregnet, så det er kun småtterierne inden vi letter i morgen for at ramme færgen i Rønne til Ystad ved 10-tiden.\nHilsener fra Mette og Arne på tour. :-)\non 26 jul : 18:02 Posted by aclo Category: Melnik Bornholm 2014 Comments are turned off for this item\nHer er næstsidste news fra Bornholm.\nDer var dømt turdag, og det blev Bornholm rundt - en tur på c. 100km.\nFørste stop allerede ved Helligdomsklipperne og jeg nåede kun ned til åbningen af den sorte gryde, så skulle jeg ikke længere. Klaustrofobien rørte sig allerede ved synet af den smalle sprække man skal igennem før grotten udvider sig længere ind, men nix - uden mig ;-)\nMen flot er der også her og der er mange trin og skridt op og ned, godt vi er i så god træning, selvom livremmen nu har fået et hul ekstra ud.\nSå videre ad 158éren og finde Paradisbakkerne, hvor vi gjorde som de fleste turister: Fandt rokkestenen, fik den til at rokke og gik tilbage igen. Det undrede mig lidt at der ikke var nogen i gang med at rokke (der er tykt med mennesker ved alle serværdigheder) , men jeg fik hurtigt hjælp da jeg prøvede selv, teknikken er korte hurtige hårde skub der så kan forstærkes når den begynder at gi´sig....\nEfter madpakken videre ned omkring Dueodde strand, hvor der vankede kaffe og kage, og så videre gennem fladlandet i den sydøstlige kyststrækning. Et par korte stop - Hasle for en lille øl på havnen og Vang længere oppe for Vang Pier, der ikke var noget særligt medmindre man er lokalhistorisk inspireret.\nSå nu sidder vi og nyder aftenen på campingpladsen, der er ved at blive lidt køligt i skyggen og havgusen trækker ind over land, men mon ikke Mettte får mig lokket med på en tur ned til vandet før natning ;-)\nHilsener fra Arne og Mette på tour.\n15 (og 16) delrapport\non 25 jul : 18:43 Posted by aclo Category: Melnik Bornholm 2014 Comments are turned off for this item\nJa, vi er jo lidt bagefter, men her kommer news:\nI går mødtes vi med Søren Sillehoved og 75 andre danskere, der også syntes, de skulle med på den guidede tur fra Ekkodalens P-plads! Søren var en stor fortæller - både om sig selv, Bornholm og Ekkodalens historie, flora og fauna.\nDet var en meget spændende og en ganske udmattende gåtur. Derfor var der dømt afslapning om eftermiddagen - Arne på dobbeltsengen med bog, Mette med håndklæde og soldyrkning på den lille strand tæt på.\nI dag kørte Arne mig til Allinge - ca. 2-3 kilometer - og der var så dømt shopping. En ganske lille klud (T-shirt) blev det til. Købte ind til frokost og ringede til min taxaservice for afhentning.\nIgen et par timer til mig på stranden, Arne bog og seng i huset. Han er ikke til al den hudkræft!\nTil aften gik vi ad landevejen til Allinge Røgeri, hvor der var stort fiske-ta' selv-bord. Ganske lækkert, men man får jo spist alt for meget - bare spørg Arne!\nGåturen hjem ad Kyststien hjalp lidt til at få rystet maden på plads.\n- Lige nu sidder vi ude på vores terrasse, og det er faktisk første aften, vi kan det. Når solen står på om morgenen og eftermiddagen er her skønt, ja, næsten for varmt. Men straks solen er væk, køler vinden rigtig meget. Ganske fint til natten - så sover ældre mennesker bedre!\nI morgen er der dømt "Øen rundt" med madpakken smurt, og vejrmeldingen er til det.\nHilsner fra Arne og Mette\non 23 jul : 18:07 Posted by aclo Category: Melnik Bornholm 2014 Comments are turned off for this item\nOp (igen) i god tid så vi kunne nå bussen til Gudhjem havn hvor færgen afgik 10:00. Strålende vejr (igen) med en frisk vind fra vest, og det var ret store buler på vandet - Mette klamrede sig til bænken et par gange undervejs, men vi var begge søstærke, i modsætning til en del andre der blev vartet op af besætningen med brækposer, der var en del der havde det virkeligt dårligt.\nVel ankommet efter en times sejllads, fandt vi Thora der er indfødt på øen, og som kan følge sin slægt flere hundrede år tilbage. Hun var bare god til at formidle sin store viden om øerne,\npå den anden side af havnen ligger jo Frederiksø der gennem tiden har huset de lavere stænder, og det hænger åbenbart stadig lidt ved. Lissom at der også altid har været problemer med færgefarten, med elforsyningen, med konernes hang til personlige skærmydsler og mændenes deraf følgende konflikter - meget morsomt altsammen ;-)\nEfter en times rundvisning fik vi en lækker sildeanretning og en gammel ost med sky og løg, og en gammeldavs æblekage med flødeskum samt kaffe - så var der fri leg og tid til lige at runde Månen og Tårnet, inden vi gik om bord på Ertholm igen klokken 14:00. Det var en helt anden sejllads hjemad med bølgerne (ned ad bakke som de kalder det) kun mærkbart ved lidt giren når agterstævenen slap bølgen der kom lidt agten for tværs ;-)\nSå handlede vi lidt, og så lavede vi en lækker salat, og så så vi TV-avis (ikke opmuntrende) og nu har vinden også lagt sig helt, så der er helt stille, dejligt.\nMette sidder med et kort over Bornholm og om lidt barsler hun nok med planer for i morgen, ja: Ekkodalen med Søren Sillehovede er det hotteste lige nu (google selv ;-)\nHilsener fra MC´s MC-mand.\non 22 jul : 19:24 Posted by aclo Category: Melnik Bornholm 2014 Comments are turned off for this item\nDagen startede skønt med morgensol på terrassen, hvor udsigten er ganske flot til havet. Efter morgenmaden var vi enige om en gåtur på Kyststien - jeg ville gerne finde den sandstrand, som var afbilledet på campingpladsens hjemmeside. Vi fandt den og blev enige om, at kroppen havde godt af et par timers hvile der.\nEfter frokost fik vi lagt lidt planer: I dag hed det Hammershus,\nhvor vi brugte ca, 3 timer incl. en gåtur rundt om samme for at se Løvehovederne og den Våde Ovn. Ganske lang og udfordrende tur.\nEn forfriskning trængte vi herefter til og bestilte 2 stk hyldeblomstsaft - 25cl i hver flaske, som vi selv hentede. Da den unge pige ved kassen sagde 62 kr!! troede jeg, det var løgn. Hun syntes bestemt også, det var vildt, men mente, at det var fordi, det var lavet på Bornholm! Man kan jo godt forstå, at Danmark ikke bliver overrendt af turister. Nåh, nok om det.\nHjemad fra Hammershus med en afstikker til Brugsen, hvor vi handlede ind til en megalækker salat med tigerrejer og diverse. Mums.\nI morgen har vi bestilt og betalt for billetter til Christiansø med afgang klokken 10 fra Gudhjem. Sejlturen tager 55 min.- ophold på øen i 3 timer, hvor indfødte Thora giver en rundvisning på en time. Derefter fri leg et par timer. Det glæder vi os gevaldigt til, og I hører mere i morgen.\nHilsner fra MC-Arnes kone\non 21 jul : 20:17 Posted by aclo Category: Melnik Bornholm 2014 Comments are turned off for this item\nSå er vi landet her på Sandkaas Familiecamping, og har været inde i Allinge og handle med Bimmeren, og bagefter gik vi derind og fik noget god mad, der blæser en stiv vind i dag, men temperaturen er dog oppe omkring godt 20 grader her til aften. vi gik hjem ad Kyststien, og ramte ved Google maps hjælp opgangen til pladsen, hurra for 3G ;-)\nTuren op til færgen i dag og over, gik fuldkommen normalt, og de sidste km op til Allinge blev tilbagelagt i ro og mag\nHer er Mette der ved færgelejet i Sassnitz underholde et par bikere fra Nørre Snede:\nOg her præsenterer hun smukt ekvipagen og beboelsen:\nDet var bare lige det der var og fortælle om i dag - eer også lidt slidte efter varmeturen de sidste par dage i Tjekkiet og op gennem DE på hoteller uden aircon, så godnat herfra.\nHilsener fre Arne og Mette på tour.\n10. (og 11.) delrapport\non 20 jul : 19:53 Posted by aclo Category: Melnik Bornholm 2014 Comments are turned off for this item\nI går (hvad dag det end var ;-) var der afgang fra autocamp Melnik, og det var OK. vi synes vi har set og oplevet det vi ville, og havde også fået nok af danskermiljøet på pladsen (lutter fastliggere der er kommet gennem de sidste 17 år, og som ihærdigt forsægte at indlemme os i kollektivet ;-) Det lykkedes os på en venlig måde at sno os udenom....\nTuren over 2 dage til stralsund gik af lutter landeveje, ogg det har været en flot tur op på tyskersiden af den polsk-tyske grænse (Oder / Neise)\nSådan ser Mette ud når vi holder pause - og jeg siger hver gang: " Hold kæft hvor ser du godt ud" - den virker hver gang :-)\nVi stoppede så i god tid i dag en times kørsel fra Sassnitz i Stralsund, hvor vi rundede die Altstadt, og godt det samme, for det er da en uanmindelig hyggelig og flot - tildeles velbevaret - bydel\nHer lidt flere billeder fra turen rundt:\nOg her på det gamle torv var der lavet et vandlegeområde hvor der var et gevaldigt leben med børn der pjaskede rundt og have det hyleskægt, og det havde man og vi også på fortovscafeerne rundt om, når de fik solhatten blæst af af fontænen der skød med ujævne mellemrum inde midt i:\nI morgen er det færgen til Bornholm fra Sasssnitz klokken 11:40, og Mette vil gerne være der længe før boarding, så vi skal tidligt op (igen :-)\non 18 jul : 19:45 Posted by aclo Category: Melnik Bornholm 2014 Comments are turned off for this item\nDet var besluttet at tage af sted tidligt i dag for at gå turen rundt om søen ved Harasov, kun 10 km fra campingpladsen.\nDet lykkedes også fint, Mette hentede friske rundstykker i Kaufland klokken 7:00 og vi var klar til afgang allerede ved 8:30 tiden - kun det allermest nædvendige kluns kom på, og så var der heldigvis ikke ret langt derop. Der er meget flot ved Harasov, ogg i turen går til var en times spadseretur rundt om søen et must.\nAt det indebar en del klatring og springen op og ned over væltede træstammer stod der ikke noget om, men det gjorde kun turen mere spændende, vi havde det helt for os selv....\nvi kom faktisk ret langt væk fra søen for at passere en klippeknold, og på den anden side endte vi på privat område som vi krydsede i al hemmelighed, jeg er i gang med 3 bog af Ringenes Herre, og følte mig hensat til handlingen i den, det var faktisk dejligt at lege lidt :-)\nVi var hjemme ved midddagstid og termometeret viste et godt stykke over de fugtige celciusgrader, så eftermiddagen gik med kroppene på langs i skyggen.\nNu har vi pakket det meste, og tager tidligt af sted nordpå i morgen tidlig. Triller 9.eren i første omgang og er om det rykker, ellers snupper vi nok lidt motorvej ved Hoyerswwerda.\nHilsener fra Arne og Mette på Tour :-)\non 17 jul : 18:58 Posted by aclo Category: Melnik Bornholm 2014 Comments are turned off for this item\nAnden sidste dag i Melnik har stået i afslapningens tegn - bøger og en gåtur op til byen. Strækningen er dog at sammenligne med Alp H'huez, så motionen fik vi og når toppen nås, har man den mest pragtfulde udsigt. Vi nåede hjem inden et kraftigt regn/tordenvejr satte ind, men opklaring og tørring af vasketøj klarede vi også.\nRuten nordpå er lagt nogenlunde - starter på landeveje og ser, hvordan det skrider frem. Ellers må vi ty til motorvej længere oppe i Tyskland.\nEllers ikke mere at berette, da jeg har lovet Arne at lægge et stjerneløb til ham til i aften/nat: Find små yoghurt på pladsen med vores indkøbte pandelampe! He-he.\non 16 jul : 19:58 Posted by aclo Category: Melnik Bornholm 2014 Comments are turned off for this item\nI dag blev der efter en totalt afslappet formiddag i solen og læsning pakket det allernødvendigste til en tur op ad 270eren til MC-klubbben Pekelne Doly der har lokaler i nogle grotter - turen deropad er rigtig flot - sving og frodig natur, vejene som sædvanligt meget skiftende beskaffenhed...\nRamte også et par byger på vejen, men gjorde holdt på et overvokset busstoppested, og senere under et par parasoller ved en landevejskro.\nVel deroppe på stedet der ingen adresse har, men blev fundet med koordinaterne fra deres hjemmeside www.pekelne-dolny.cz kunne man faktisk køre lige ind i grotten og gøre holdt ved baren, men der ar pissekoldt derinde, så kaffen indtog vi udenfor.\nMeget spændende altsammen, og meget alternativt! Det er checkerne altså bare gode til.\nVel hjemme igen på campingpladsen tvang Mette mig til at bestige bjerget igen for at finde et spisested i den gamle bykerne på toppen, og efter en formidabel pizza ramte vi lige ind i starten på en koncert på torvet hvor vi blev hængende til første sæt. Det var JABLKON der spillede, det var en dejlig oplevelse, købte da også en CD. Også ret alternativt faktisk. Deres baggrundstæppe fejlede nu heller ingenting:\nNå, men Mette er i badet og vi tørner ind om ikke så længe, det er faktisk ret udmattende at holde ferie ;-)\nPS: Billeder kommer på omelet hvis forbindelsen holder.\n5 (og 6 delrapport)\non 15 jul : 18:41 Posted by aclo Category: Melnik Bornholm 2014 Comments are turned off for this item\nNå! Så i går var vi i Prag - bussen ind til metroen og et par stop med den så dukker man op i turisthelvede mit den ganzen molevitten. Alle folkeslag - flest japanere - i tætte formationer, og Mette stålsat og forberedt på vej til de forretninger hun som minimum vil frekventere.\nJeg holdt pænt ud og var kun lidt stille ind imellem - blev ikke engang parkeret i en bar, og som vanligt fik Mette heller ikke købt det mindste, til gengæld fik jeg som vanligt købt mig et par nye sneakers - godt man ved hvad man vil ha´når man shopper ;-)\nSå gik vi mere rundt og kiggede på Prag, men det var faktik ikke til at sparke sig frem for mennesker.\nTil gengæld fik vi en på opleveren på vej i bussen hjem - bussemanden havde åbenbart fået en reprimande fra selskabet på grund af en klage fra en passager, og hele vejen ud af prag var han oppe og stå i hver lysregulering for at sige sin uforbeholdne mening om den sag - han var SUR! Først vel ude af Prag faaldt han til ro igen - har et klip med ham men forbindelsen er for dårlig til et youtube upload....\nI dag var vi så efter obligatoriske soltimer nede i Kutna Hora og se. Den er en del af Unescos kulturarv, og er meget flot. Var inde i denne katedral og gå en tur og selv om vi ikke er til kirker må vi sige det var et kig værd\nDe har også en stenbrønd der er meget gammel:\nSå skulle vi have kaffe - her er indgangen:\nVi var på hejmvejen inde og se Benkapellet i udkanten af Kutna Hora ret makabert med lysekroner af menneskeknogler og det hele udsmykket med knogler. Og så kørte vi hjem ad motorvejen, men det skulle vi aldrig have gjort, der er en totalt vanvittig trafik, så fremover blir vi på landevejene, dem har man næsten for sig selv.\nSidder lige nu på restauranten på pladsen, og Mette prøver at fange tjenerens opmærksomhed for at betale, hun mangler også selv lidt opmærksomhed kan jeg mærke, så slutter nu. Mange hilsener fra Arne og Mette på tour :-)\non 14 jul : 08:11 Posted by aclo Category: Melnik Bornholm 2014 Comments are turned off for this item\nI går var der dømt hviledag og total afslapning! Efter en nat på en madras der stak fjedrene ud i alle retninger var Mette oppe og snakke alvorligt med campingmutter, og en halv time senere kunne hun ved selsyn konstatere at hun heller ikke selv ville ligge på dem i fem minutter, så de blev skiftet i løbet af dagen, skønt!\nLæse bøger, ligge i solen, trisse op på restauranten og få en omelet med tomatsalat, mere afslapning om eftermiddagen, og en tur op til borgen om aftenen, hvor vi ved der ligger en god restaurant, dejlig mad og hjem i seng....\nHer et billede oppe fra borgen ned over sammenløbet af Moldau og Elben:\nPå vej ned fra borgen mog torvet:\nSelve torvet i Melnik - og der er sket rigtig meget i de 4 år siden vi var her sidst sammen med Flemming og Jane:\nOg her bare et kig ned iggennem en af arkaderne på torvet - det var jo søndag aften, så vi havde det stort set for os selv :-)\nsøndag 13 juli 2014\n3. delrapport - sidste rejsedag før landing i Melnik\non 13 jul : 09:34 Posted by aclo Category: Melnik Bornholm 2014 Comments are turned off for this item\nVi overnattede nær Nauen - lidt vest for Berlin. Havde booket en halv time før ankomst over mobilen og valgte en af de mere dyre. Vi ankom, og hotelfar meddelte, at køkkenet var lukket i dag, da de skulle have 2x80-års i morgen. Han kunne anbefale et pizzeria, som vi så frekventerede - ikke noget at skrive hjem om! Værelset var skønt og i landlige omgivelser.\nNæste morgen videre mod Melnik - lidt motorvej, og lidt landevej i smuk natur over Zinnwald. Her spiste vi på en lille pension, selv mc'ere, og de anbefalede os at besøge et sted lidt nord for Melnik. Ejes af en MC-klub, man kører ind i en kæmpe grotte, hvor bar og udskænkning forgår - stadig siddende på mc'en! At gasse mc'en op inde i grotten, er også et must.\nHerunder ses indgangen til Camp Melnik. Vi bor super her, bortset fra at Arnes, og til dels min, madras var med mærkbare spiraler. Dem prøver de nu at få skiftet for os.\nCamp Melnik er en dansker-plads! og hvad er det første, øjet skuer, da vi ankommer? Til højre for vores residens- i campingvogn - ser jeg min kusine Mona og husbond. Nedenfor er kusine Ingelise og husbond! Så skal hilse fra dem begge - især i Ribe! Vi hyggede os med dem om aftenen.\nI dag står den på afslapning, lidt vasken mcér, så vi kan være den bekendt. Sol/bøger/god mad og vin.\n2. delrapport Tesperhude - Briesenlang\non 11 jul : 14:30 Posted by aclo Category: Melnik Bornholm 2014 Comments are turned off for this item\nHej - der er ikke flyttet ret mange kilometer i dag, vi endte med - lissom på v-stromen - at rumle gennem den ene brolagte landsby efter den anden, frøken Garmin opfatter "uden Autobahn" som en besked på at finde de mindst og dårligste veje...\nMen her et kig ud fra frokoststuen på hotel Elbblick:\nMen egnen og landskabet er et gensyn værd, der er rigtig flot og idyllisk, skiftende fra de flotteste nyasfalterede veje, til det mest hullede brostensbelagte, der hist og pist har fået en klat nødtørftig tjære.\nTil sidst fik vi nok! Så frøken Garmin blev sat på plads og så fulgte vi B5éren til der hvor vi er nu. den sidste halve time holdt vi op imod en kraftig uvejrsfront der også slap et lyn i ny og næ. Vi nåede da også at ramme yderkanten med 5 minutters styrtregn, før vi i tørvejr kunne lande på BurgSchloesschen Brieselang.\nI morgen rammer vi Melnik, og så skal der slappes af!\n1. delrapport - i nærheden af Lauenburg\non 10 jul : 16:30 Posted by aclo Category: Melnik Bornholm 2014 Comments are turned off for this item\nGoogle maps og frøken Garmin er ikke enige om hvad en hurtigste rute uden autobahn er.\nPakkeriet tog da også lidt længere tid end antaget, så afgang var først ved 10-tiden. Og efter de første 150km på landevej med flere vejarbejder og umleitunger og en titagende wund røv blev det alligevel til lit mere autobahn, men når man sigter efter Lauenburg, venstre om Hamborg blir det meget on / offf , så her er vi nu landet på Hotel Elbblick, 8 km udn for Lauenburg. Det skulle ellers være en flot by med egne seværdigheder und dass gane molevitten, men nu må vi se hvad Mette iger når hun kmmer fra badet - den første halvliter er forsvundet i dybet, så velværen breder sig og ferien er hermed erklæret for ÅBEN! ;-)\nSmider nok et par billeder på lidt senere....\nHilsen - Arne og Mette på tur.


Collared Peccary (Pecari tajacu) | Utrolige fakta | Ekolss - Dyr\nCollared Peccary Scientific Classification\nCollared Peccary Conservation Status:\nCollared Peccary Sted:\nCollared Peccary Fakta\nInsekter og små firben\nØrkener og tropiske regnskove\nPrærieulve, bjergløver og jaguarer\nBånd på 6-12\nDann bånd på op til 12 personer!\nCollared Peccary fysiske egenskaber\n9 kg - 27 kg (20 til 60 kg)\nDen collared peccary, også kaldet en Javelina eller moskus-hog, kan ligne en gris, men peccaries tilhører en helt anden familie end ægte svin. Den kraveformede peccary tilhører familien Tayassuidae, mens grise tilhører familien Suidae. Begrundelsen bag denne adskillelse er et resultat af anatomiske forskelle mellem dyrene.\nCollared peccaries er et udbredt dyr, der spænder fra det sydvestlige USA gennem Mellemamerika og ind i Sydamerika. I Syd- og Mellemamerika foretrækker den kraverede peccary at bo i de tropiske regnskove. Selvom de i Nordamerika kan findes i ørkenen, der er særligt rig på stikkende pærer.\nJavelinaen er bestemt svinelignende, men de har tendens til at være mindre end grise med længere, tyndere ben. Den kravefulde peccary har også et stort hoved med en lang snude og knivskarpe stødtænder, der peger mod jorden. Deres frakker er tykke og børstede med en mørkegrå farve og en ring af hvid pels om halsen, der ligner en krave. Den collared peccary har også en meget stærk moskuskirtel placeret på toppen af deres rump. Faktisk er det så stærkt, at du ofte lugter dette dyr, før du ser det.\nCollared peccaries er sociale dyr, der danner bånd, der generelt varierer fra 6 til 12 dyr. Denne gruppe af dyr vil gøre næsten alt sammen fra foder til at sove og spise. Kun de gamle og syge slår sig ikke sammen, da de foretrækker at dø ind alene. Disse bånd ledes normalt af en dominerende mand med resten af hakkeordenen bestemt af størrelse. På grund af de ekstremt varme temperaturer i moskus-svins rækkevidde har de en tendens til at være mest aktive i de køligere morgener og aftener. Resten af dagen vil peccaries søge skyggen eller forblive tæt på permanente vandhuller, da de ikke er i stand til at afkøle sig ved at puste.\nPeccaries lever hovedsageligt af bær, græs, rødder, bønner, nødder og kaktus. Faktisk stoler de meget stærkt på kaktus som figenkaktus, da de har et meget højt vandindhold. En god vandkilde er vigtig i de tørre klimaer. Disse dyr vil supplere deres kost med dyr som insekter og små firben.\nRovdyr af dette svinelignende dyr inkluderer prærieulve, bjergløver og jaguarer, selvom de unge og svage også kan blive byttet af bobcats, ocelots og boa constrictor. De skarpe øvre hjørnetænder og store flokformationer er nogle af de forsvarsmekanismer, der bruges af peccaries for at beskytte sig selv.\nKvinder bliver normalt modne omkring 8 til 14 måneder, mens hannerne er modne efter 11 måneder. Opdræt finder sted hele året rundt og er normalt afhængig af regnen. I de våde og regnfulde år har flere unge tendens til at blive født. Peccarys kuldstørrelse er mellem 1 og 4 unge, som har en drægtighedsperiode på omkring 145 dage.\nSelvom deres huder har været en kilde til økonomisk indkomst for mennesker i årtier, synes deres befolkning at være sund. Heldigvis er den kraverede peccary udbredt og temmelig rigelig, hvilket fører til en bevaringsstatus af mindst bekymring.\nSe alle 59 dyr, der starter med C\nHow to say Collared Peccary in ...\nåndelig betydning af nummer 2\nhelgen af håbløse årsager\nbøn til saint jude for arbejde\nbibelsk betydning af nummer 1111\nengel raphael helbredende bøn\nhvor mange arter af floddelfiner er der


Imago Parterapi - Skænderier, trusler og magtkampe\nVores udvalgte partner, som er bærer af egne sårbarheder og forsvarsmekanismer, kommer ind i parforholdet med de samme forventninger om at få sine behov dækket. Kollisionen mellem forventninger og modsatte forsvarsmekanismer resulterer i, at ingen af parterne kan imødekomme behovene. Når forelskelsens rus ophører, og vi bliver normale rationelle mennesker igen, begynder magtkampene og kærlighedsdrømmen transformeres til et mareridt.\nForandringen sker lidt efter lidt, men en dag opdager vi, at parforholdet ikke er så hedt mere. Der er længere imellem kærtegnene og seksualiteten. Vi bruger mere tid sammen med venner, mere tid på at læse, at se fjernsyn o.s.v.\nSamtidig bliver de "negative" personlige egenskaber hos partneren mere og mere iøjnefaldende. Flere og flere af de personlige egenskaber, som vi tidligere fandt tiltrækkende, begynder nu at frustrere os.\nForklaringen på denne ændring af vort syn på partneren skyldes, at vi ved udvælgelsen af partneren, som tidligere omtalt, valgte en person, der havde de egenskaber, som vi selv af nød havde spaltet fra i barndommen. I forelskelsens rus oplevede vi det som noget "positivt" igen at få kontakt med skjulte sider af vores egen personlighed, men nu fremkalder partnerens komplementære egenskaber følelser og oplevelser, som stadig er sårende og krænkende.\nMagtkampene begynder og naturlige reaktioner i denne fase er\nat skabe konflikter og skænderier\nat forsvare sig med, at det er den anden, der er skyld i smerten\nat projicere egne "negative" personlige egenskaber over i partneren\nat skabe smerte hos den anden ved at lukke af og få andre interesser\nat vi lokker fortrængte adfærdformer og følelser frem i hinanden\nat vi ripper op i hinandens sår\nat gå fra forholdet eller true med det, for at prøve den anden af\nat flirte med andre, eventuelt utroskab\nAlt dette sker ubevidst, og vi oplever forvirring, angst, vrede og tab af kærlighed. Vi giver partneren skylden for, at vi har det sådan, fordi vi hver især oplever, at være den samme, og at det er partneren, der har forandret sig.


Bestil Citizen Super Titanium Ur AW1640-83H – 2195 kr.\nCitizen Super Titanium Ur AW1640-83H\nNavn: Citizen Super Titanium Ur AW1640-83H\nEn del internet firmaer udlover heldigvis mange forskellige fragttyper. En sikker vinder er på nuværende tidspunkt levering til en pakkeshop, hvor du selv afhenter de købte produkter lige når det passer dig. Muligheden er altså ret så let gængelig, samt i mange tilfælde endda den mindst kostelige mulighed for fragt ved køb af Citizen Super Titanium Ur AW1640-83H.\nDu kunne lige så vel forsøge at bestille produkterne til levering hjem til din privatadresse eller til dit arbejde. Leveringsformen er som regel en kende mere bekostelig, men omvendt ultra hensigtsmæssig. Den mindst kostelige leveringsform vil dog altid vise sig at være selv at hente varerne, hvilket beroer på at du er med kort afstand til e-forretningens hjemsted.\nLeveringshastigheden på Ure kan vise sig at være særligt afgørende når vi har behov for dine nye produkter lige om lidt, og derfor er det i sandhed passende at du ser nærmere på det anslåede leveringstidspunkt på det respektive produkt.\nMasser af netshops i Danmark udlover 1 hverdags levering på deres favorit varer, eksempelvis Citizen Super Titanium Ur AW1640-83H, men som imidlertid antager at bestillingen realiseres inden et konkret klokkeslæt, med hensynstagen til at de sandsynligvis kan nå at få ordren afsted forud for at medarbejderne får fri.\nIndtil flere online selskaber byder på portofri fragt, men ofte påkræves det at man indkøber for en fastsat pris. I øvrigt kunne du beslutte sig for den mest letkøbte løsning til levering, der oftest – uanset om du bor tæt på Fredericia, Lillerød eller Hundested – er at få dem til at bringe varerne til et afhentningssted.\nDet er efterhånden yderst fremkommeligt for forbrugerne at vurdere prisniveauet hos diverse online shops, og med det motiv har mange CITIZEN online webshops været presset til at at tvinge udsalgspriserne på mange af deres produkter – til drenge og piger, og samtidig til kvinder og mænd – voldsomt, og endda nogle gange sikre levering uden betaling.\nDet kan dog imidlertid vise sig udbytterigt at eftergå forskellige firmaer på nettet efter rabatkoder på Citizen Super Titanium Ur AW1640-83H inden du køber, sådan at man er sikker på at få fat i den mest attraktive pris.\nDu skal dog være obs på, at hvis en online webshop forhandler deres varer til salg for en salgspris der anses for grænseløst letkøbt, er det for det meste være et symbol på en bedragerisk e-butik. Bestillinger med betalingskort er heldigvis omfattet af et regelsæt, hvilket redder dig som kunde imod svindlende internet butikker.\nVi går generelt ind for køb med betalingskort eller MobilePay. Som en alternativ mulighed bør du benytte en afdragsordning som fx ViaBill, når du agter at betale pengene over flere uger.\nFør folk bestiller i en CITIZEN netbutik kunne de helt sikkert tage stilling til webbutikkens handelsbetingelser, det er dog for det meste ikke super interessant.\nEt alternativt forslag kunne måske være at finde ud af om netbutikken er tilsluttet e-mærket, fordi det almindeligvis er et bevis på at webbutikken opererer i overensstemmelse med den officielle danske lovgivning, udover at e-butikken tit gennemses af specialister der behersker de gældende bestemmelser. Dette er desuden din genvej til support, såfremt du skulle få problemer med din ordre.\nLigeså tilrådes det at du er påpasselig med de grundlæggende reglementer der kan influere på bestillingen, f.eks. den ombytningspolitik online firmaet tilbyder. På grund af dette er det tillige essesentielt, at man stadig bevarer ens kvitteringsmail, så man når som helst vil kunne vidne om sit køb af Citizen Super Titanium Ur AW1640-83H, hvad end du er på shopping til en pige eller dreng.\nTrustpilot bringer dig regulære nyttige genveje til at verificere ret mange forhenværende kunders anmeldelser og af den grund tilråder vi, at du gennemgår netbutikkens bedømmelser af Citizen Super Titanium Ur AW1640-83H forinden du færdiggør din shopping.\nFacebook fremskaffer lige så vel immervæk stabile chancer for at få indtryk af internet selskabets kundefokus. I øvrigt er der mange forretninger på nettet som tilbyder kunderne at forfatte en anmeldelse af deres købsoplevelse, hvilket tillige bør udnyttes til afvejning af kundernes tilfredshed.\nVores hjemmeside er finansieret af annonceindtægter. Vi har samarbejdsaftaler med flere internet outlets idet vi markedsfører forretningernes produkter, og får godtgørelse forudsat den bruger vi sender videre laver et indkøb.\nFakta omkring produkter og butikker på nettet ajourføres nu og da, men vi ønsker ikke at tage ansvar for rettelser der kan være lavet siden vi sidst opdaterede hjemmesidens informationer.


Bobler/Bubbles: Den franske vom er slunken\nEn ældre herre med mørk baskerhue kækt på sned, baguette under armen og en vom med et rumfang stort nok til fast føde samt de mindst tre flasker vin, han skyller ned i løbet af dagen. Sådanne bedstefædre er der ikke mange tilbage af i Frankrig, men de mindes med veneration.\nDe er da også i dag mere på retur end nogensinde. Det franske indtag af vin har ikke bestilt andet end at dale siden 2001, og det ventes overhalet af det amerikanske og italienske i løbet af de næste fem år ifølge en analyse lavet på foranledning af Vinexpo, der finder sted i Bordeaux den 17.-21. juni.\nI Champagne svinder den franske del af salgslagkagen. Den er svundet ind fra 60 procent til 50. Den øgede eksport går især til udlandet.\nPromillegrænse og reklamebegrænsning\nDet er den såkaldte Evin-lov (Wiki) fra 1991 der har lagt en så kraftig dæmper på forbruget af vin, skriver det franske nyhedsbureau AFP. Denne lov har begrænset både reklame og tilbud samt gjort det obligatorisk med store bogstaver at gøre opmærksom på den risiko, man udsætter sit helbred for, ved at drikke alkohol. Se for eksempel her og her.\nOgså promillegrænsen lurer i kulissen. Den er 0,5, og det har den sådan set været hele tiden. Men med Evin-loven begyndte politiet også at håndhæve den, og det har betydet et drastisk fald i salget af vine til frokoster i byen. Også selvom kunderne har lov at tage resten af flasken med sig.\nMed de dystre perspektiver er der således lagt godt i ovnen til, at den kære bedstefar kan blive en endnu sjældnere og dermed så meget mere mytisk karaktér på den mere populære side af det franske parnas.\nLæs historien hos Expatica.com (engelsk) eller hos Agrisalon.com (fransk).\nTo franske lægelige eksperters gennemgang af Evin-loven (på engelsk) her og Det franske Sundhedsministeriums egen 10 års-opsamling her\nIndsendt af Sol kl. 1:24 PM


Ledelsen ønsker at lægge produktionen af avisens ugentlige rejsesektion ud af huset. også ejendomstillæg skal outsources.\nOffentliggjort: 17.11.15 kl. 12:25\nSom et led i den nye strategi vil ledelsen på Berlingske Media outsource flere tillæg. MediaWatch erfarer, at det blandt andet drejer som om rejsesektionen Rejseliv.\nI en fælles udtalelse til ledelsen protesterer medarbejderne over planerne om at lægge tillægget ud af huset.\n”Vi beder ledelsen trække beslutningerne om outsourcing tilbage. En ting er at nedlægge funktioner. En anden ting er at outsource dem. Det var tager vi fuldkommen afstand fra,” skriver medarbejderne i en udtalelse til chefredaktionen ifølge Journalisten.\nIfølge MediaWatch’ oplysninger er det planen, at Rejseliv fremover skal produceres af Wunderkind, der i forvejen laver Berlingskes bolig- og bilsektioner.\nDerudover er det planen, at Berlingske Business ejendomstillæg, Business Ejendomme, også skal outsources og omlægges til et kommercielt annoncetillæg på linje med boligtillægget, Berlingske Boligen.


Ina styling / udstillingshoved\nIna parykhoved / stylinghoved. Gør stylingen af din hårdel meget lettere. Du kan fastgøre parykken på stylinghovedet med et par plakatnåle. Herefter kan du nemt glatte, krølle, flette, opsætte og style din paryk, præcis som du ønsker.\nBordholder kan tilkøbes.\nVær opmærksom på, at du må ikke tørre din paryk eller hårdel på parykhovedet - brug istedet et parykstativ, hvor parykken kan ventilere.


Mand voldsamok over bøde: Nikkede p-vagt en skalle\nEn aarhusiansk p-vagt blev onsdag eftermiddag overfaldet, efter han havde givet en parkeringsbøde\nDet blev ikke modtaget særligt godt, da en aarhusiansk p-vagt onsdag eftermiddag udstede en parkeringsbøde til en bil på parkeringspladsen foran Bazar Vest i Brabrand. Østjyllands Politi modtog modtog således klokken 13.55 onsdag en anmeldelse om vold mod p-vagten, der var blevet nikket en skalle. Det oplyser politiet i døgnrapporten.\nDa patruljen kom frem til stedet, var gerningsmanden kørt derfra. Vidner på stedet forklarede, at de havde set p-vagten uddele bøder til ulovligt parkerede biler. Føreren af én af de biler, som havde fået en bøde, henvendte sig herefter til p-vagten. Vidnerne kunne se, at de to kom i diskussion.\nGerningsmanden gik lidt væk fra vagten, men gik derefter i hastigt tempo tilbage mod vagten og nikkede ham en skalle, før han satte sig ind ti sin bil og kørte fra stedet. Vidnerne havde noteret bilens registreringsnummer, og politiet har derfor en god formodning om, hvem manden er.\nTotal-amok over p-bøde: Bilist sigtes for røveri mod parkeringsvagt\nPubliceret 28 November 2019 12:22\nBuschauffør overfaldet i bybus med spark og flere skub\nOverfald Østjyllands Politi modtog natten til torsdag klokken 00.20 en anmeldelse om et voldeligt overfald mod en buschauffør på Banegårdspladsen i Aarhus. Det oplyser politiet i døgnrapporten.\nDa en patrulje ankom til stedet, forklarede chaufføren, at en pige under kørslen havde henvendt sig til chaufføren og bedt om hjælp til at købe en billet. En ung, mandlig passager havde blandet sig i snakken og sagt, at det ikke var nødvendigt at købe en billet.\nGenkender du disse kvinder? Efterlyst for vold i Aarhus' natteliv\nChaufføren har fortalt politiet, at han så roligt som muligt havde forklaret den unge mand, at han skulle stige af bussen, hvis han ikke ville købe en billet.\nAnholdt og sigtet\nDen mandlige passager, som viste sig at være 20 år, blev herefter aggressiv. Han skubbede efter vidners udsagn chaufføren flere gange i brystet og hev chaufføren ud af bussen og kastede ham ned på jorden, hvor den 20-årige tildelte ham spark og flere skub. Chaufføren bad de øvrige passagerer ringe til politiet, hvilket fik den 20-årige til at stoppe overfaldet. Han forlod herefter bussen, efter at have smadret en rude ved hjælp af en øldåse, fremgår det af politiets døgnrapport.\nMand anholdt efter uroligheder på Klostertorvet\nSignalementet af den 20-årige blev herefter sendt ud til politiets patruljer, der kørte ud for at lede efter ham. En patrulje fandt kort tid efter en mand, der svarede til beskrivelsen på Margrethepladsen. Da betjenten tog kontakt til den 20-årige, fortalte han selv, at han netop havde været med en bus og godt vidste, at politiet skulle tale med ham. Den 20-årige blev anholdt og sigtet for vold mod nogen i offentlig tjeneste.


Drivkraft til nyt hospital i Vest – Online-Apotek\nby Webmaster - december 12, 2013 december 12, 2013\nDrivkraft til nyt hospital i Vest\nDet Nye Hospital i Vestjylland har fået en projektchef med solid bygningserfaring i spidsen for planlægningen af det største byggeprojekt i områdets historie.\nProjektorganisationen for Det Nye Hospital i Vest (DNV) har fået en projektchef i spidsen, som ikke er uvant med at tackle store og ambitiøse byggeprojekter i sundhedsvæsenet.\nKlavs Bjerre er uddannet arkitekt og kommer med mange års bygningserfaring i bagagen, senest som kontorchef i og leder af bygningskontoret i Region Midtjylland. En opgave han har varetaget siden 2006. I denne funktion har han bl.a. erfaring med udviklingen af Det Nye Universitetshospital i Skejby (DNU).\nFør dette har Klavs Bjerre blandt andet været leder af Bygningsafdelingen i Ringkjøbing Amt og souschef i Bygningsinspektoratet i Holstebro Kommune. Klavs Bjerre vil således kunne bidrage med viden fra store offentlige byggeprojekter, hvoraf adskillige har været inden for sundhedsvæsenet.\nSammen med resten af projektorganisationen og hospitalsledelsen i Hospitalsenheden Vest skal han tage fat på den kæmpe udfordring at tegne strukturen for et storhospital, der skal være fremtidssikret i både 20 og 30 år frem, når hospitalet står færdigt.\nHoldet bag DNV\nUd over den nye projektchef består projektorganisationen af byggeteknisk projektleder Michael Hyldegaard og planlægger Randi Hesselbjerg Nedergaard-Hansen, som koordinerer samarbejdet mellem de mange aktører omkring projektet.\nProjektet har desuden tilknyttet en intern arbejdsgruppe i Hospitalsenheden Vest, der fungerer som en rådgivende instans for hospitalsledelsen.\nRådgivningsfirmaerne COWI A/S og Hifab fungerer som sparringspartnere og bygherrerådgivere i processen.\nHerning Kommune er med i samarbejdet omkring at udvikle en lokalplan med infrastruktur og byudvikling for området omkring Det Nye Hospital i Vest.\nHospitalsdirektør Henning Vestergaard, Hospitalsenheden Vest, tlf.: 9927 2720 / 2048 0683\nPlan- og sekretariatschef Poul Michaelsen, Hospitalsenheden Vest, tlf. 9927 6323 / 5152 9750\n2006 direktør Herning Holstebro hospital Midtjylland organisation projektleder Region Midtjylland Skejby sundhedsvæsen


Vojens svømmehal - Sjov for børn\nI Vojens Svømmehal kan hele familien boltre sig, der er lidt for enhver smag og ethvert behov. Der er 25 meter bassin med 1 og 3 meter vippe. Varmvandsbassin med massagedysser – Mammut-bruser – bobbelsone – Spa – Sauna – og meget mere.\nBag svømmehallens store glasfacader er det næsten, som at være derude i naturen under den blå sommerhimmel. Herfra kan du også se alle de andre idrætsfaciliteter i området: Fodboldbaner, skøjtehallen og idrætshallen.\nSvømmehallens akustik er i særklasse. Den sikrer, at alle kan hygge sig relativt uforstyrret. I spabadet er det helt specielle jet-boble-dyser og du kan her nyde udsigten over hele svømmehallen i det 38 grader varme vand.\nDer er også mulighed for at gå til babysvømning i hallen.


Plejehjemsbeboere fik nye cykelhjelme: - Nu er vi klar til Rømø | Kolding | jv.dk\nPubliceret 31. maj 2017 kl. 18:41\nPå vej hen efter de nye cykelhjelme kørte fem cykelpiloter med passagerer igennem Kolding Storcenter. En tur hvor de fik masser af opmærksomhed fra folk i centret. Foto: Søren Gylling\n36 frivillige, plejehjemsbeboere og ansatte tager snart på en cykeltur fra Kolding til Rømø. En tur der kræver cykelhjelme. Og dem har Hanna Andresen og Gademix fået fat i.\nKolding: - Hvor skal I gøre af alle kasserne, når I skal cykle tilbage?\nFem brune kasser bliver kørt ud fra Design Cykler i Kolding Storcenter. De er fyldt med 36 cykelhjelme og drikkedunke til plejehjemsbeboerne, frivillige og ansatte, der torsdag den ottende juni tager på en tredagestur fra Kolding til Rømø på cykel.\nMen cykelturen skal også være sikker. Og derfor valgte Hanna Andresen fra Gademix at samle penge ind, så alle deltagerne kunne få en sjov og sikker tur.\n- De seneste tre år har piloter fra Cykling uden Alder været med i det årlige cykelløb for Gademix. Så nu har vi mulighed for at give lidt igen, fortæller hun, der også mener, at cykelhjelmene sender et andet godt signal:\n- Det viser jo også, at det er vigtigt for alle at bruge cykelhjelm. Gamle som unge.\nOg de limegrønne og sorte cykelhjelme faldt også i god jord hos de ældre passagerer.\n- Den er rigtig flot. Og nu kan vi i hvert fald ses, griner 81-årige Alice Rudolph, der bor på Vonsild Have.\n- De seneste tre år har piloter fra Cykling uden Alder været med i det årlige cykelløb for Gademix. Så nu har vi mulighed for at give lidt igen.\nHanna Andresen, leder af Gademix.\nDen ottende juni tager gruppen på i alt 36 frivillige, ansatte og plejehjemsbeboere på cykelturen til Rømø. Turen vil tage tre dage. Foto: Søren Gylling\nFoto: Foto: Soren Gylling\nMed sponsoratet i hus med cykelforhandleren skulle Hanna og Gademix samle 100 kroner ind per cykelhjelm. En indsamling der tog en lille uge. Og de fleste penge kom fra privatpersoner.\n- Folk har givet 50 kroner, 100 kroner og 500 kroner. Kun en virksomhed har doneret, ellers er det fra folks egne lommer. Det er fantastisk, at så mange støtter op om det her projekt, siger Hanna Andresen begejstret.\nNetop projektet var dét, der gjorde, at, Jacob Olsen, der er ejer af Design Cykler i Kolding Storcenter, gik med til at sponsorere en stor del af pengene til cykelhjelme og drikkedunke.\n- Det er jo en sjov tur, de skal ud på. Og når det er ældre mennesker, er det ekstra vigtigt, at der er en god sikkerhed under turen. Det er jo fantastisk at se dem stråle over en cykelhjem, smiler han.\nOg cykelhjelmene vil blive brugt under turen.\n- Selvom vi har en god pilot, skal vi have dem på. Vi skal helst være på den sikre side, smiler Alice Rudolph, mens hun får justeret sin cykelhjelm.\nHanna Andresen og Gademix havde samlet 3600 kroner sammen til de 36 cykelhjelme. De fleste af pengene kom fra folks egne lommer. Foto: Søren Gylling\nDe nye cykelhjelme skulle prøves og rettes til, så de er klar, når cykelturen for alvor starter den ottende juni. Foto: Søren Gylling\nOnsdag var første gang, at alle deltagerne var samlet og mødte hinanden. Og der var højt humør, da cykelpiloterne kørte passagerne rundt i Kolding Storcenter. Foto: Søren Gylling\nJapansk kvinde blev anholdt ved grænsen\nDen dræbte fra Esbjerg er Brian Pedersens underbo: Jeg fik et chok da jeg fandt ham\nVanvittigt drama: Team Esbjerg i Final4 på et hængende hår\nKIF-formand sår tvivl om konkursaflysning\nNy placering til politistation er fundet\nDrenge cyklede formentlig illegalt over grænsen\nPrivat specialskole vender Aabenraa-forældre ryggen\nLokalt folketingsmedlem efter politisk møde: Ikke utænkeligt at VUC Syd går konkurs\n06:22 Verdensbanken advarer om eksplosion i mængden af affald\n06:14 Stormen Knud ændrer retning inden landgang i det nordjyske\n06:00 Privat specialskole vender Aabenraa-forældre ryggen\n06:00 Budget-brøler: Kolonileder fik at vide at han ville miste sit job\n06:00 Handicappede: Vi vil også over grænsen\n06:00 Op ad bakke: Flere krav gør det svært for lille virksomhed\n06:00 HK: - Uanstændigt at afskedige medarbejdere i Augustenborg\n06:00 Nu vil Lotra skærme af for sine affaldsbjerge\n06:00 Aktiv Leg bøvler med alt for meget bureaukrati\nSandra Toft: Fantastisk at vi nu skal forsvare pokaltitlen\nTeam Esbjerg: Vi vil rigtig gerne spille Final4 i Blue Water Dokken\nTeam Esbjerg voldsomt udfordret: To af de største profiler sidder udenfor\nBudget-brøler: Kolonileder fik at vide at han ville miste sit job\nHandicappede: Vi vil også over grænsen\nEnsom og forladt: Dirks kamp for kærligheden\nTilbyder dusør: Behnoz' kone mangler sit pas og opholdstilladelse\nKOMMENTAR: Lad ikke solen gå ned over KIF\nRusser bekræfter: Jeg har KIF-penge til gode\nMedie: Investorer lover overlevelse for KIF Kolding\nMorten Østergaard med nyt krav til Socialdemokratiet: Fremlæg en økonomisk plan\nBudget i Varde: Millionen til dagtilbud bliver ædt op af andre besparelser\nTil Tarzan på Fredericia Teater: Kim fra Sdr. Omme er abernes konge


1 Side 1 Nummer 36 september 2008 Indholdsfortegnelse side side Diplomarrangement 1 Miljønetværkenes klimaprojekt 7 Bestyrelsen har ordet 2 Landbrugsfolder 8 Siden sidst 3 Klimakompasset 8 REACH - ny pjece 9 Regionsansøgning 4 Kemikaliestyring - ny manual 10 Vækstgruppeforløb 5 Medlemmer 11 Arbejdsglæde 6 Information 12 Diplomarrangement den 5. november 2008 Det næste Diplomarrangement bliver holdt den 5. november 2008, på kroen i Rødekro. Af de 7 virksomheder der skal have diplom dette efterår er 4 af dem sygehuse i Regionen. Det er første gang at alle de Sønderjyske sygehuse skal overrækkes diplomer, og vi er meget stolte af i GNS, at have dem alle 4 med på en gang (Sønderborg har modtaget før). BASF, Müller Gas Equipment A/S og Sønderborg Kraftvarmeværk har også aflever redegørelse, og alle virksomhederne har prøvet at aflevere før. de store temaer der kører i øjeblikke i forbindelse med at Danmark er vært ved Klimatopmødet Gæstetalerne dette efterår vil lægge vægt på energi og klima i deres oplæg. Dette gøres da det er et af\n2 Side 2 Grønt Netværk Sønderjylland har sammen med de 3 andre miljønetværk fået godkendt deres Regionsansøgning. Dette betyder, at Grønt Netværk Sønderjylland har fået stillet nogle midler til rådighed, der gør det muligt at fremme samarbejdet mellem medlemsvirksomheder og tilsynsmyndighederne. Det betyder også at GNS har mulighed for at uddannet og informere deres medlemmer om nye tiltag, vigtige emner relateret til miljø og andre arrangementer der kunne komme medlemmerne til glæde. Der bliver også mulighed for at promovere GNS mere bredt, så der bliver mere fokus på GNS medlemmer og deres gode arbejde, deres indsats for miljøforbedringer samt muligheden for at hverve nye medlemmer. I forbindelse med at Danmark er vært ved Klimatopmødet i 2009, er der sat stor fokus på netop klima og energi. I denne forbindelse har GNS i fællesskab med de tre andre miljønetværk ansøgt om et klimaprojekt, men dette afventer stadig en underskrift. Der er dog store forhåbninger for at det vil gå igennem, hvilket igen betyder at medlemmerne får tilbudt flere arrangementer, kurser m.m. Lydia Nansen, GNS har været til Den 3. Nordiske Bæredygtighedskonference i Odense fra den september Konferencen er lavet for at man kan blive inspireret af det nyeste nye inden for praktisk bæredygtighed. Norden største konference om bæredygtighed, One Small Step, stiller skarpt på mylderet af grønne indsatser i Norden med det formål at skabe et samlet idékatalog om bæredygtighed i praksis. Kataloget overrækkes til klimaministeren inden FN s Klimatopmøde Grundet de ekstra midler GNS har fået, er der mulighed for at lave en masse ekstra ting for medlemmerne. GNS er lige udkommet med en ny folder kaldet Miljø/Klima. Den fortæller om GNS generelt, redegørelserne, Kemiguiden, REACH og meget andet. I samme forbindelse vil GNS lave en folder kun for landbruget. Denne skal indeholde landmænds syn på at lave redegørelser, på både godt og ondt. Virksomheder der aftager fra landmænd, vil også få mulighed for at give deres besyv med, og det samme vil kommunerne & landbrugsorganisationerne. Vi håber meget på at de landmænd der er medlem af GNS vil stille op til et interview og give deres uforbeholdte mening tilkende. Der er også mulighed for at bruge de ekstra midler på møder, kurser, informationsdage, gå-hjem-møder m.m. Det eneste GNS har brug for er behovstilkendegivelser til emner, som vores medlemmerne synes er vigtige og interessante. Modtager sekretariatet ønsker til arrangementer eller tiltag så vil sekretariatet stå for udførslen og alt det praktiske. Næste forår har GNS 10 års jubilæum. Dette skal selvfølgelig fejres som noget helt særligt. Der er allerede nu lagt op til det helt store arrangement.\n3 Side 3 Siden sidst Regionsprojektet er endelig kommet godt i gang. Det betyder at GNS har fået mulighed for at lave en masse arrangementer for både potentielle og værende medlemmer og de sagsbehandlere, som skal ud på tilsyn fra kommunerne. Hvis I som medlemmer har behov for møder, der kan inspirere Jer, oplyse Jer eller på anden måde være behjælpelig, så vil sekretariatet meget gerne stå for arrangementet. Det kan være alt lige fra ERFA-udveksling medlemmer imellem, til kurser i KemiGuiden, mødeaftener hvor der bliver fortalt om de nyeste lovtiltag og meget andet. Så længe vi får nogle input til emnerne, så skal vi nok finde lokaler, undervisere/ oplægsholdere, og tage en lille bid brød med. Det samme er gældende for sagsbehandlerne i medlemskommuner. Så længe vi får nogle ideer til emner, som kunne være interessante eller behjælpelige for sagsbehandlerne i deres arbejde med miljøredegørelser, så skal vi nok sætte gang i tingene også lokalt. Et af de tiltag der allerede har været var et sagsbehandler kursus den 23. september 2008, der skulle give en introduktion i arbejdet med miljøredegørelserne, KemiGuiden og meget andet. Desuden afholdt vi et aftenarrangement, også den 23. september 2008, i samarbejde med blandt andet Landbo Syd og HedeDanmark kaldet Natur- og herlighedsværdi i praksis. Aften arrangementet foregik hos landmand Thorkild Fink og i SI-centret. GNS har også i forbindelse med regionsprojektet fået lavet en ny folder Miljø/ Klima. Denne folder er lavet til sagsbehandlere og medlemmer (både kommende og gamle medlemmer). Folderne er blevet omdelt til medlemskommunerne, så sagsbehandlerne kan tage den med ud til potentielle medlemmer. Folderen kan efterspørges ved henvendelse til sekretariatet. Et af de næste projekter GNS skal i gang med er en landbrugsfolder. Den vil få samme format som Miljø/Klima folderen, men vil i stedet være rettet mod landbruget. Det bliver blandt andet landmænd og virksomheder forbundet til landbruget, der vil få mulighed for at give deres besyv med.\n4 Side side 4 Regionsansøgning I forhold til regionsansøgningen, har GNS sat nogle mål der gerne skulle nås. Der er især 4 overordnede emner: Markedsføring, hvervning og profilering af nye medlemmer Forankring hos de respektive miljømyndigheder (kommuner og miljøcentre) Forankring hos virksomhederne gennem miljøledelse, miljøredegørelser og diplomeringer Videndeling og kompetenceudvikling Der vil især blive lagt vægt på at lave informationsmateriale og kampagner, for at markedsføre GNS og dens medlemmer, samt samarbejde med erhvervskontorerne, for derigennem at skaffe nye medlemmer. Vi håber på at have 180 medlemmer til december 2011, det vil sige en 2.5 gang forøgelse af det nuværende medlemstal. Derudover vil vi profilere virksomheder der allerede har et godkendt diplom. For at virksomhederne, både gamle medlemmer og nye, skal få så meget ud af at lave miljøredegørelser som muligt, vil der blive lavet vækstgrupper, mentorordninger og individuel sparring til virksomhederne. Der vil også blive lavet en vurdering af miljøredegørelserne, hvor man se på manualernes udvikling i forhold til behovet virksomhederne har i dag. For at lave videndeling og kompetenceudvikling, vil der blive afholdt temamøder, seminarer og konferencer om aktuelle miljøproblemstillinger (ny viden, ny lovgivning, nye teknologier og nye værktøjer). GNS vil også forsøge at lave Matchmaking, mellem studerende fra SDU og virksomhederne. Der vil blive lavet KemiGuide kurser og ERFAgrupper (IT-baseret redskab til kemikaliestyring), der kan hjælpe det enkelte medlem med at få styr på alle detaljerne i miljøredegørelsen på en mere overskuelig måde. For at forankre GNS hos de respektive miljømyndigheder (kommuner og miljøcentre), vil der blive sat stor vægt på orientering og samarbejde. Der vil blandt andet blive lavet kurser og møder for at uddanne sagsbehandlerne, så de kan rådgive og inspirere virksomhederne. Der kan nævnes, at der den 23. september bliver afholdt både et sagsbehandler kursus og et aftenarrangement for medlemmer (se mere information under Siden Sidst, side 3).\n5 Side side 5 Vækstgruppeforløb Grønt Netværk Sønderjylland tilbyder små og mellemstore virksomheder i Sønderjylland en mulighed for at deltage i et vækstgruppeforløb om arbejdsmiljø. Formålet er at hjælpe virksomhederne til at forbedre deres arbejdsmiljøindsats, så systemer og arbejdsmetoder lever op til et certificeringsniveau. Der er 9 vigtige spørgsmål, der vil blive behandlet i vækstgruppeforløbet: 1. Hvad er arbejdsmiljøcertificering og hvorfor skal virksomhederne certificeres. 2. Hvordan arbejder virksomhedens ledelse og sikkerhedsorganisation med arbejdsmiljø. 3. Hvad er virksomhedens arbejdsmiljøansvar. 4. Hvad er sikkerhedsorganisationens opgaver. 5. Hvordan dokumenterer virksomheden sin arbejdsmiljøindsats. 6. Hvordan lever virksomheden op til kravet om at forbedre arbejdsmiljøindsatsen. 7. Hvordan arbejder virksomheden med den forebyggende arbejdsmiljøindsats. 8. Arbejdsmiljøredegørelsen hvad skal den indeholde. 9. Kvalitet og arbejdsmiljø i et fremtidsperspektiv. Grønt Netværk Sønderjylland gennemfører 7 vækstgruppeforløb: 1. Mandag den 3. november 2008 kl Tema Certificering Hvad er en arbejdsmiljøcertificering og principperne i arbejdet Hvad opnår virksomheden med en certificering Overblik og certificeringssystemet 2. Mandag den 1. december 2008 kl Tema Ledelsessystemet Virksomhedens ledelsesansvar Sikkerhedsorganisationens opgaver og møder Dokumentation af systemet 3. Mandag den 12. januar 2008 kl Tema Arbejdsmiljøopgaver Sikkerhedsorganisationens opgaver og kompetencer Sikkerhedsgruppens opgaver, ansvars og kompetencer Dokumentation af arbejdsmiljøindsatsen 4. Mandag den 9. februar 2008 kl Tema Arbejdsmiljøopgaver Arbejdspladsvurdering / APV og sygefravær (Fortsættes på side 6)\n6 Side side 6 Vækstgruppeforløb (Fortsat fra side 5) Anmeldelse af arbejdsskader og tæt på hændelser Arbejdsmiljøgennemgang Dokumentation af arbejdsmiljøindsatsen 5. Mandag den 9. marts 2008 kl Tema Udvikling af arbejdsmiljøindsatsen Arbejdsmiljøpolitik, målsætninger, mål og handlingsplaner Den forebyggende arbejdsmiljøindsats hvordan Risikostyring 6. Mandag den 6. april 2008 kl Tema Arbejdsmiljøredegørelsen Indhold og opbygning Status og perspektivering 7. Mandag den 4. maj 2008 kl Tema Fremtiden Kvalitetsstyring Integreret miljøledelse Fremtidens miljøredegørelse Deltagerne vil igennem forløbet få mulighed for at arbejde med opgaver, relateret til egen virksomhed. Efter vækstgruppeforløbet har de deltagende virksomheder et grundigt kendskab til arbejdsmiljø, ligesom hver virksomhed vil have udviklet grundstrukturen i ledelsesarbejdet i egen virksomhed. Arbejdsglæde Arbejdsglæde er ikke raketvidenskab. Alle kan få det og næsten alle virksomheder kan blive glade arbejdspladser og det kommer af to ting: 1. Resultater - At gøre et godt stykke arbejde som man kan være stolt af 2. Relationer - At have det godt med de mennesker man arbejder sammen med Arbejdstilsynet holder et arrangement om arbejdsglæde d. 23 oktober 2008 fra kl , på Folkhjem i Åbenrå. Arbejdstilsynet vil fortælle om ATP, mens jobcenteret vil fortælle om hvad der sker når en medarbejder sygemeldes. Der vil også være et foredraget om arbejdsglæde ved Jon Kjær Nielsen. Foredraget er levende, sjovt og tankevækkende. Deltagerne bidrager med deres egne erfaringer og får konkrete redskaber, som de kan bruge til at skabe mere arbejdsglæde. Det hele slutter med en konkret opskrift på, hvordan man skaber en glad arbejdsdag.\n7 side Side 7 7 Miljønetværkenes klimaprojekt De fire miljønetværk i Region Syddanmark, herunder GNS, har i samarbejde med Aalborg Universitet (AAU) og Syddansk Universitet (SDU), ansøgt Vækstforum om projektmidler til Miljønetværkenes klimaprojekt for effektiv og intelligent energiudnyttelse. En af målsætningerne for projektet er at alle miljønetværkenes medlemsvirksomheder i deres miljøredegørelse medtager mål for reduktion af energiforbrug og klimapåvirkning. En anden er at udvikle et enkelt værktøj til klimatjek for virksomheder, beroende på energieffektivisering og valg af de mest klimavenlige energikilder. Den tredje målsætning er at gøre konceptet med miljøredegørelser og dialogbaseret miljøarbejder mere tilgængeligt for andre interesserede, samt gøre arbejdsmetoden synlig for omverden ifm. klimakonferencen i AAU skal bidrage med en videnskabelig undersøgelse af hvorfor og hvordan det dialogbaserede miljøsamarbejde mellem virksomheder og miljømyndigheder virker i praksis. Syddansk Universitet skal være med til på et videnskabeligt grundlag, at vurdere hvilke energimæssige tiltag der har en stor klimamæssig effekt, altså de såkaldte klimatjek. En af de ting som GNS skal stå for er at aftale med forsyningsselskabernes energirådgivere om tilbud til hjælp til at foretage energieffektiviseringer. Derudover skal sagsbehandlere og MPK er klædes på til at kunne rådgive og motivere virksomhederne til at inddrage energi og klimamål i miljøarbejdet. Dette kan blandt andet gøres vha. kurser, seminarer og gå hjem møder om muligheder for at effektivisere energiforbruget og klimabelastningen. De enkelte aktiviteter, miljønetværkene og universiteterne imellem, skal koordineres med ministeriets forslag om landsdækkende aktiviteter ifm. klimakonference. Det vil især blive Green Network der står for koordineringen af projektet. Evalueringen af dette projekt vil bestå i opgørelse af afholdte arrangementer og antal virksomheder, der har gennemgået energi/klimatjek. Projektet skal gerne internt i GNS være med til, at knytte samarbejdet mellem sagsbehandler og sekretariat tættere sammen. De arrangementer der skal afholdes for både sagsbehandlere og virksomhederne, vil vi meget gerne have gode ideer til. Har du et ønske om at vide noget mere om et emner indenfor klima, kan GNS stå for arrangementet. Det kan være et gå hjem møde, hvor man hører en energirådgiver give gode råd til besparelser, eller høre noget om de nyeste teknikker inden for vedvarende energi.\n8 Side side 8 Landbrugsfolder Vi har planer om at lave en folder henvendt til landbruget. Vi kommer ud og interviewer landmænd der gerne vil giver deres mening tilkende omkring GNS og det at aflevere en miljøredegørelse. Hermed menes både positive og negative ting. De får hver 2 sider i folderen, som de selv kan disponere over. Man kan enten vælge at bruge begge sider til at skrive på, eller kun skrive på den ene, mens man har et billede af gården på den anden. Landmændene kan selv skrive hvad de mener, eller vi kan nedskrive det vi taler om under interviewet, hvis de ikke selv synes de har tid til det. De får selvfølgelig tilsendt det nedskrevne for godkendelse, inden det udkommer. Landbrugsrelaterede virksomheder, såsom Danish Crown, Naturmælk m.m. vil få 1 side de kan disponere over. Her kan de fortælle om deres indtryk af at lave en miljøredegørelse. Landbrugsorganisationerne vil også få plads i folderen. Hver organisation vil få 1 side, som de selv kan indrette efter eget ønske. Dog skal der være fokus på landbruget og miljø. GNS selv vil fortælle generelt om landbrugsredegørelsen, og hvad GNS kan gøre for det enkelte medlem, både under skrivningen af den først miljøredegørelse og den videre opfølgning. Hvis der er nogen landmænd interesserede i at udtale sig om miljøredegørelsen og GNS, er I mere end velkomne til at ringe eller skrive til os. Dette kan gøres på telefon eller Klimakompasset Økonomi og Erhvervsministeriet og DI gik torsdag den 25. september 2008 i luften med online-guiden klimakompasset, som hjælper virksomhederne med at reducere deres CO 2 -udledning. På klimakompasset kan danske virksomheder beregne deres udledning af drivhusgasser. At kende sit CO 2 -aftryk er først skridt på vejen mod en klimastrategi for virksomheden. På klimakompasset kan virksomheder få inspiration og hjælp til at udarbejde en strategi for CO 2 -reduktion. Klimakompasset indgår som et initiativ i regeringens handlingsplan for virksomhedernes samfundsansvar og er udarbejdet i dialog med regeringens Erhvervsklimapanel. Klimakompasset indeholder to hovedelementer. En CO 2 -beregner og en guide til udvikling af klimastrategi med mål for reduktion af virksomhedens CO 2 -udledning.\n9 Side 9 Præ-registrering REACH Ny pjece Den 1. juni 2007 trådte EU s store kemikalielovgivning, REACH, i kraft. REACH pålægger virksomhederne et langt større ansvar for brugen og markedsføringen af kemikalier end tidligere. Formålet med denne pjece er at give virksomhederne et indblik i, hvad der skal præ-registreres, hvordan og ikke mindst, hvem der bærer ansvaret for at registreringen finder sted. Det er meget vigtigt, at de virksomheder, der har et registreringsansvar, præ-registrerer, da man kun kan fortsætte med at fremstille, importere eller anvende et kemisk stof, hvis det er præ-registreret og senere bliver registreret til den fastsatte tid. Grundpillen i REACH er en registrering af de kemiske stoffer i et EU-agentur. Man regner med, at op til stoffer skal igennem denne registrering. Det er en meget stor proces, og der er derfor sat 11 år af til at gennemføre processen. Registreringen indledes med en præregistrering, der løber fra den 1. juni 2008 til december Denne pjece er udgivet med støtte fra Miljøstyrelsens virksomhedsordning, og kan fås gratis hos GNS.\n10 Side 10 Kemikaliestyring Ny manual Alle stoffer er giftige; der er ingen, som ikke er en gift. Det er dosis, der afgør om et stof er gift eller hjælpemiddel (Citat: Philippus Aureolus Theophrastus Bombastus von Hohenheim Paracelsus, ). Denne manual bygger videre på denne erkendelse. Tidligere blev risikovurderingen især anvendt i forbindelse med situationer, hvor folk var kommet til skade. Nu er der en stigende række af direktiver fra EU, der stiller krav om at gennemføre risikovurderinger af virksomhedens kemikalier, før ulykkerne sker og for at kortlægge, om der er risiko for kroniske skader ved håndtering af kemikalierne. Til dette skal der bruges et værktøj, der kan gøre især virksomhedernes arbejde med kemikaliestyring lettere. KEMIguiden er blevet udviklet som et sådan værktøj. Det bliver til stadighed forbedret for at højne brugervenligheden, og der er gratis adgang til den lukkede del af KEMIguiden for GNS s medlemmer. Manualen giver læserne inspiration til at gå i gang med kemikaliestyring i KEMIguiden. KEMIguiden kan hjælpe til at giver et overblik over en virksomheds kemikalier, så man kan tilgodese både arbejdsmiljø og ydre miljø. Det giver et grundlag for at opbygge et kemikaliestyringssystem, så man kan arbejde systematisk med at substituere kemikalier og kun indkøbe kemikalier, der er nøje overvejet. KEMIguiden kan også være et redskab man kan bruge til at lave arbejdspladsvurderinger (APV er) med. Fra kemikaliestyringen kan virksomheden videregive overblikket over, hvilke faremærkede stoffer eller produkter der anvendes på virksomheden - og således svare på de mest arbejdskrævende spørgsmål om kemi og sikkerhed i Arbejdstilsynets tjeklister. Manualen kan fås gratis ved henvendelse til GNS sekretariatet på telefon eller mail\n11 Side side Medlemmer af GRØNT NETVÆRK SØNDERJYLLAND pr. 1. september 2008 A-medlemmer: Abena A/S Affaldsselskab Vest AGRAMKOW Fluid Systems A/S Alcumatic A/S Arkil A/S Avnbølgård (landbrug) BASF Construction Chemicals Denmark A/S BHJ A/S Protein Foods Brdr. Hartmann A/S CLIP Renserierne ApS Danfoss A/S Nordborg Danfoss Drives A/S Danish Crown, Blans Danish Crown, Skærbæk Danish Crown, Vojens Dansk Affald A/S DONG Energy, Enstedværket DONG Energy, Haderslev Kraftvarmeværk ECCO Sko A/S Gerrebæk (landbrug) Herslevgaard (landbrug) H.N.H. Andersen Maskinfabrik A/S Hostrupgård (landbrug) Hydro Aluminium Structures Hydro Aluminium Tønder A/S Højbjerg Maskinfabrik A/S I/S Alssund Affald Kaas Autolakering ApS Langmose Landbrug Lesjöfors A/S L. H. Engel Møbelfabrik I/S Lilli s Havneservice ApS LM Glasfiber A/S Lærkegården (landbrug) Meldgaard MILJØ A/S Müller Gas Equipment A/S Naturmælk Amba Rangstrupvej 5 (landbrug) Rens Dambrug ApS Rose Poultry Rømø Havn Sauer-Danfoss A/S Sydvest Energi Teknik A/S Sønderborg Fornikling A/S Sønderborg Kraftvarmeværk Sygehus Sønderjylland Sønderjysk Undervognscenter Tornager (landbrug) Tornbjerggård (landbrug) Uniscrap A/S Wollesgaard (landbrug) Østergård (landbrug) Aabenraa Fjernvarme Aabenraa Havn B-medlemmer: Aabenraa Kommune Sønderborg Kommune Tønder Kommune C-medlemmer: AM-Gruppen A/S ARBEJDSMILJØEksperten Arbejdstilsynet BVQI Denmark A/S Esbensen Rådgivende Ingeniører Hærens Sergentskole, Sønderborg ITD International Transport Danmark JobLiv Danmark A/S Klaas-Puul Danmark A/S LandboSyd LHN Landwirtschaftlicher Hauptverein für Nordschleswig OJ Electronics 3F Aabenraa\n12 Side 12 Sekretariat Plantagevej 4, Bov 6330 Padborg Tlf.: Mail: Lydia Nansen Mikael Nielsen Christina Ryge Petersen Produktion Grønt Netværk Sønderjylland Ide-bank Ideer til nye aktiviteter, projekter og informationsmaterialer m.m. modtages gerne via eller telefon. Det kan være et ønske om at afdække et informationsbehov hos medlemmerne eller ideer til medlemshvervning. Alle ønsker og ideer modtages gerne af sekretariatet. Hjælp os til at blive bedre! Intern konkurrence Der udleveres 2 flasker vin med GNS logo til et medlem, der er med til at hverve et nyt medlem. Bestyrelsen i Grønt Netværk Sønderjylland Formand Bjarne Westerberg, Kvalitets og miljødirektør, Danfoss A/S Næstformand Thorkild Fink, Gdr., Østergård Poul Lehn Rasmussen, BASF Construction Chemicals Denmark A/S Bo Jonø, Sygehus Sønderjylland Jørn Rørbæk, Direktør, I/S Alssund Affald Charlotte Engelbrecht, Sønderborg Kommune Erwin Andresen, Aabenraa Kommune Hans L. Hansen, Tønder Kommune Bent Madsen, Direktør, AM-Gruppen A/S Fastlagte aktiviteter i GRØNT NETVÆRK SØNDERJYLLAND Uge 43 EU s miljøuge, tema Arbejdsglæde 5. november 2008 Diplomarrangement December 2008 Nyhedsbrev Næste nyhedsbrev Næste nyhedsbrev forventes at udkomme i december Deadline for indlæg er den. 1. November Alle medlemmer er velkomne til at kontakte sekretariatet med forslag til indlæg, gode idéer eller gode erfaringer, der ønskes videregivet.


Kommende generalsekretær i AD ...\n53-årige Jens M. Vesterager tiltræder den 1. februar 2017 stillingen som ny generalsekretær i ADRA Danmark. Jens kommer fra en stilling som programleder i Rockwool Fonden, hvor han siden 2008 har haft ansvaret for Fondens arbejde med fødevaresikkerhed, fattigdomsbekæmpelse og international fred og forsoning.\nJens M. Vesterager bringer mere end 20 års erfaring med udvikling, implementering, administration og ledelse indenfor forsknings, udviklings- og nødhjælpsbranchen med sig til ADRA Danmark.\n”Jens kommer til ADRA Danmark med et stærkt sæt kompetencer og erfaringer, men ikke mindst hans stærke passion for at gøre en forskel for de mange millioner af mennesker, der sulter og lever i fattigdom, gjorde indtryk på bestyrelsen. Jens er skarp, analytisk og meget dedikeret, og bestyrelsen er overbevist om, at Jens er det rigtige valg”, siger ADRA Danmarks bestyrelsesformand Thomas Müller.\nLandmanden der vil gøre en forskel\nJens er opvokset på en gård i Vestjylland. Hele hans slægt har været landmænd, og det lå også i kortene, at Jens skulle være landmand og overtage slægtsgården. Han fik da også en uddannelse som landmand, og har som ung arbejdet på landbrug i både Danmark og Canada.\nSidenhen blev det praktiske arbejde i marken dog skiftet ud med en mere teoretisk og akademisk tilgang til landbruget. Jens uddannede sig som ”u-landsagronom” (cand. agro.) og fortsatte med en ph.d. grad på Landbohøjskolen (KU). Herfra har Jens en solid akademisk erfaring med forskning og undervisning i tropisk landbrug.Interessen for udviklingsarbejdet fik han, da han som ung rejste ud som ulandsfrivillig i Tanzania.\n”Her blev det tydeligt for mig, at min vision og passion i livet er at gøre en forskel for mennesker, der lever i ekstrem fattigdom”, siger Jens.\nI jobbet som forskningsadjunkt på Landbohøjskolen blev det dog mere og mere klart for Jens, at han ønskede at komme tættere på den virkelighed – og ikke mindst på de mennesker, han brænder for at hjælpe. Han skiftede derfor forskerkarrieren ud med en stilling som Senior programkoordinator i ADRA Danmark, hvor han i årene 2003 til 2008 havde ansvaret for flere af organisationens udviklings- og nødhjælpsprojekter i en række afrikanske lande.\nStillingen som generalsekretær er derfor et glædeligt gensyn for begge parter. I ADRA Danmark finder Jens en klar sammenhæng mellem sin faglighed og de kristne værdier, som har været en vigtig del af hans liv siden han var barn.\n”ADRA er for mig en unik organisation, som gør et fantastisk stykke arbejde, og som i sit kristne værdigrundlag har en højere mening med det vi gør. ADRA har en vision om en bedre verden og en vigtig opgave med at hjælpe mennesker ud af nød, fattigdom og undertrykkelse gennem hjælp til selvhjælp. Og det brænder mit hjerte for”, fortæller Jens.\nJens M. Vesterager overtager 1. februar 2017 stillingen som generalsekretær efter Lehnart Falk, der har siddet på posten i 11 år og nu har valgt at gå på pension.


Sommerhus Svinkløv med hund - Lej nu hos Cofman\nSommerhus Svinkløv med hund\nSommerhuse i Svinkløv\n40 sommerhuse i Svinkløv\nReservér et sommerhus i Svinkløv med hund tilladt\nBestil her et vidunderligt sommerhus til din ferie med hund i Svinkløv i Nordjylland. Vælg her mellem 1 sommerhuse, hvor hund kan medbringes. Vælg det ønskede tidsrum og andre søgekriterier - og tryk på knappen Vis huse. Nu ser du listen over alle sommerhuse i Svinkløv med de valgte søgekriterier, hvor det er tilladt at medbringe hund. Tryk på det enkelte hus for at læse mere om det.\nBjerregårdsboulevarden - Slettestrand - 9690 - Slettestrand, Fjerritslev\nDette sommerhus ligger i Slettestrand, som har en vidunderlig strand og en rigtig smuk skov at byde på. huset ligger i et skønt sommerhusområde med marehalm, lyng, mos og træer over alt. Hvolby er navnet på dette dejlige sommerhus, hvor man skal gå opad en\nEmne nr.: 160-C7194\nI et roligt og børnevenligt sommerhusområde ved Kollerup Klit ligger dette hyggelige feriehus omgivet af fredede skov- og hedeområder. Fra feriehuset er der ca. 3 km til Kollerup Strand, som er en fin badestrand, men ønsker man en større strand med flere\nFra DKK 1.625,-\nStenhusvej - Slettestrand - 9690 - Slettestrand, Fjerritslev\nFerie. Duften af nyslået græs, natur overalt og lyden af havets brusen. Dette er den rigtige sommerferie følelse. Dette hus ligger på en skøn stor plænegrund, hvor der er plads til en masse aktiviteter. Huset har to terrasser på samme niveau som huset. Den\nFra DKK 3.171,-\nEmne nr.: 2035-490\nEgevej - Kollerup Klit/Strand - 9690 - Fjerritslev\nEt sommerhus i særklasse! Dette sommerhus hedder BangsBo og ligger tæt på handelsbyen, Fjerritslev, i udkanten af en smuk skov, og kun en lille gå eller køretur fra havet. Huset ligger på en grund med både marehalm, græs, træer og lyng, hvilket inviterer\nEmne nr.: 2035-443\nPerikumvej - Slettestrand - 9690 - Slettestrand, Fjerritslev\nFra DKK 3.223,-\nEmne nr.: 160-C7081\nLyngbjergvej - Kollerup - 9690 - Fjerritslev\nFeriehuset ved Kollerup, der er opført som et smukt rustikt bjælkehus, ligger i Han herred, landet mellem Vesterhavet og Limfjorden. I dette område findes nogle utroligt varierede landskaber, der fortæller deres egen tavse historie om Danmarks natur- og\nHummervej - Slettestrand - 9690 - Fjerritslev\nFeriehuset ligger tæt på de flotte naturområder ved Svinkløv og Fosdalen. I den nærliggende plantage er der et udstrakt netværk af stier, hvor der venter en masse flotte naturoplevelser. Desuden er der også en fantastisk 20 km lang mountainbikerute, som blev\nEmne nr.: 2035-482\nRedningsvejen - Slettestrand - 9690 - Slettestrand, Fjerritslev\nKipalela hedder dette dejlige sommerhus, som ligger perfekt mellem stranden og Liens skrænt, også kaldet De blå Bjerge. Lige meget ved hvilket hjørne af huset man står, er der en pragtfuld udsigt. Her er det ikke trafikken, man kan høre, men havets brusen og\nEmne nr.: 160-C7123\nRønnevej - Kollerup - 9690 - Fjerritslev\nJammerbugtens storslåede og bakkede natur indbyder til lange vandreture krydret med fantastiske udsigter fra de høje bakketoppe. De stærke naturkræfter, der har formet Jammerbugten, har skabt klinter og klitter, der danner rammen om 54 km uspoleret strand.\nEmne nr.: 090-36433\nStenhusvej - Slettestrand - 9690 - Fjerritslev\nDette sommerhus ligger på en naturgrund i Slettestrand, ikke langt fra Vesterhavet. Huset har 2 soverum med dobbeltseng og 2 soverum med køjer. Badeværelse med brus og gulvvarme, spabad og sauna. Endvidere er der gæstetoilet. Det velindrettede køkken med alt\nAndre artikler om Svinkløv


Der er klub- og ungdomstræning onsdag d.25/11 i Rold Nørreskov.\nVi mødes ved søerne ved Rebild Kirkevej midt i skoven.\nTilmelding, hvor du vælger startinterval, SKAL ske via dette link (som også er at finde på klubbens Facebook-side og i Ugebrevet)\nPubliceret: 22. november 2020 | Skrevet af Andreas Popp\nKratluskeren er på vej til trykkeriet - og derved snart til dig. Hvis du ikke kan vente kan den læses HER.\nWorld Firefighter Games 2021\nPubliceret: 13. november 2020 | Skrevet af Tina Samsø Udholm\nJeg har lovet at finde en stævneleder og en banelægger til World Firefighter Games - der foregår mandag den 17. maj 2021\nDet skal foregår i Mølleparken - med start ved Skydepavillionen - så deltagerne kan se byen fra en flot vinkel.\nDer skal være i alt 8 forskellige klasser/baner.\nPer Møller er kontakt til kommunen og Tine Gade står for at finde frivillige\nEr du interesseret eller kan du hjælpe med at finde nogen der er?\nTilmelding til Klubtræning, Ungdomstræning og Klubsvømning i denne uge\nPubliceret: 27. oktober 2020 | Skrevet af Tina Samsø Udholm\nSom udmeldt i går indfører vi tilmelding til vores træninger den næste tid. Tilmelding til den næste uges træninger findes på nedenstående links:\nKlubtræning den 28/10. Det er muligt at starte fra 17.30. Frist for tilmelding er den 28/10 kl. 12.\nUngdomstræning den 28/10. Frist for tilmelding er den 28/10 kl. 12.\nKlubsvømning den 29/10. Frist for tilmelding er den 29/10 kl. 12.\nResultatliste Vintercup i Vester Aslund\nPubliceret: 8. november 2020 | Skrevet af Andreas Popp\nResultatlisten er endelig på hjemmesiden. Forsinkelsen skyldes mig (Andreas) - Edith havde sendt den for længe siden.\nLæs mere: Resultatliste Vintercup i Vester Aslund\nNyt vedr. corona-restriktioner pr. 26. oktober\nPubliceret: 26. oktober 2020 | Skrevet af Tina Samsø Udholm\nVi har her til aften haft et ekstraordinært møde (bestyrelsen og trænerne). Vi har besluttet følgende, der indtil videre gælder til og med den 22. november.\nDer indføres tilmelding til den indendørs træning.\nI morgen afholdes der indendørs træning uden tilmelding, da vi ikke kan nå at få det på plads, men der har ikke været mere end de 9 i denne sæson - så vi forventer ikke at det bliver et problem i morgen.\nDog skal der fra næste uge være min. 6 tilmeldte - ellers forbeholder Ea sig ret til at aflyse træningen. Sidste frist for tilmelding er på dagen kl. 12.\nLink til tilmelding, vil blive lagt på hjemmesiden, Facebook og sendt med ud i Ugebrevet.\nDer indføres tilmelding til ungdomstræningen den 28.10 og den 11/11. Der vil være en gruppe med plads til 49 unge :-). Tilmeldingen lægges på hjemmesiden, facebook og kommer med ud i Ugebrevet.\nDer indføres tilmelding til klubtræningerne den 28.10 og den 11/11. Der vil være flere startgrupper, man kan tilmelde sig i - med max. 9 i hver gruppe. Claus forestår træningen og uddeler kort til den startende gruppe.\nDer vil ikke være forplejning, saft eller andet. Medbring til eget forbrug.\nFællestransporten betragter bestyrelsen som et anliggende mellem den enkelte chauffør og passagererne, og vil derfor ikke være reguleret af Bestyrelsen.\nDer indføres tilmelding til Klubsvømningen - men ingen begrænsning, da det drejer sig om udlevering af en billet.\nTilmeldingsfristen er på dagen kl. 12. Billetholderne forbeholder sig ret til at aflyse ved for få tilmeldte.\nDerudover vil det være reglerne i Haraldslund der sætter reglerne for klubsvømningen, og det betragtes som en individuel træning/svømning.\nDa vi max. må forsamles 10 personer, antager vi ikke at klubhuset anvendes af andre end bestyrelsen og i forbindelse med omklædning til den indendørs træning.\nHvis du påtænker at anvende klubhuset til andet frem til og med den 22. november - så giv lige besked til mig på mail.\nTil alle aktiviteter i regi af Aalborg Orienteringsklub skal du som medlem overholde de gældende Corona-restriktioner.\nIndførsel af tilmeldinger giver mulighed for nemmere smitteopsporing, hvis det sker at der er en smittet til en af vores træninger. Vi forventer derfor at hvis du konstateres smittet, at du kontakter en i bestyrelsen, der kan sikre smitteopsporing, så det kan foregår anonymt, hvis du ønsker det.\nFærdiggørelse af skoleprojekt Sulsted Skole\nNye corona restriktioner pr. 17. maj\nKlubsvømning - for medlemmer